Държавен вестник, бр. 41, 2007 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  41
(2) Спогодбата по ал. 1 урежда взаимните
задължения на експортните застрахователи от
държавите—членки на Европейския съюз, в
случаите, когато са налице следните условия:
1. дадено предприятие, наричано по-нататък
“главен изпълнител”, наема като подизпълнител
едно или няколко предприятия, наричани по-на-
татък “подизпълнители”, от една или от няколко
държави—членки на Европейския съюз, за сдел-
ка за износ, по която страна е главният изпълни-
тел, сключена с дадено предприятие, наричано
по-нататък “купувач”, намиращо се във:
а) държава, която не е членка на Европей-
ския съюз, или
б) държава—членка на Европейския съюз,
различна от държавата на главния изпълнител
и подизпълнителя или подизпълнителите;
2. главният изпълнител се задължава да из-
плати на подизпълнителя или на подизпълни-
телите частта от сумите, дължими от купувача,
както и да изпълни, при необходимост, всички
формалности по превода на частта от изплате-
ните от купувача суми на подизпълнителя или
подизпълнителите;
3. не съществуват договорни отношения
между подизпълнителя или подизпълнителите
и купувача;
4. експортният застраховател на главния
изпълнител, наричан по-нататък “главен заст-
раховател”, и експортният застраховател или
експортните застрахователи на подизпълните-
ля или подизпълнителите, наричани по-ната-
тък “съвместни застрахователи”, приемат да
гарантират според съответните си общи усло-
вия частта от изпълняваната в страната им сдел-
ка срещу определените от тях рискове във вся-
ка отделна спогодба.
(3) Страните по спогодбата могат да догова-
рят и допълнителни условия, доколкото те не
противоречат на разпоредбите на Типовата
спогодба по приложение № 1.
Чл. 3б. (1) При предоставяне на застрахова-
телно покритие пряко или косвено за сметка
или с подкрепата на една или няколко държа-
ви—членки на Европейския съюз, по сделки,
свързани с износа на стоки и/или услуги, с про-
изход от държавите—членки на Европейския
съюз, при които общата продължителност на
риска е равна или по-голяма от две години,
като се отчита и периодът на погасяване, вклю-
чително продължителността на производство-
то, се прилагат разпоредбите на Общите прин-
ципи при застраховане на експортни кредити
съгласно приложение № 2.
(2) Общите принципи по ал. 1 не се прила-
гат при застраховане на тръжни гаранции, га-
ранции за връщане на авансови вноски, за доб-
ро изпълнение и гаранционни удръжки, как-
то и за покритие на рисковете, свързани със
съоръжения и материали за строителство,
което се извършва в страната в изпълнение
на търговски договор.
(3) “БАЕЗ”—ЕАД, застрахова съгласно Об-
щите принципи по приложение № 2 сделките,
свързани с износа на стоки и/или услуги, пред-
назначени за държави, които не са членки на
Европейския съюз, и тези сделки са финанси-
рани от кредит на купувача или кредит на дос-
тавчика, или които се плащат в брой.”
§ 4. В чл. 6 се правят следните изменения и
допълнения:
1. Досегашният текст става ал. 1.
2. Създава се ал. 2:
“(2) В случаите на средносрочен и дълго-
срочен риск при застраховане на експортни кре-
дити ал. 1 се прилага, доколкото в т. 15—22 от
Общите принципи по приложение № 2 не е
предвидено друго.”
§ 5. В чл. 7 се създава ал. 3:
“(3) В случаите на средносрочен и дългосро-
чен риск при застраховане на експортни креди-
ти ал. 1 и 2 се прилагат, доколкото в т. 14—16 от
Общите принципи по приложение № 2 не е пред-
видено друго.”
§ 6. Член 8 се изменя така:
“Чл. 8. При застраховане по чл. 3, ал. 1 раз-
мерът на застрахователното обезщетение е не
повече от 95 на сто от застрахователната сума.”
§ 7. Създава се чл. 10б:
“Чл. 10б. “БАЕЗ”—ЕАД, изготвя и изпраща
дължимите нотификации съгласно раздел IV
от Общите принципи по приложение № 2.”
§ 8. В допълнителната разпоредба се правят
следните изменения и допълнения:
1. Наименованието се изменя така: “Допъл-
нителни разпоредби”.
2. Досегашният параграф единствен става § 1
и в него:
а) точки 4 и 5 се изменят така:
“4. “Краткосрочен риск” е рискът за период
до две години.
5. “Средносрочен риск” е рискът за период
от две до пет години.”;
б) създава се т. 11:
“11. “Обща експозиция” включва застрахо-
ваните плащания, чийто падеж не е настъпил,
просрочените плащания, които не са обезщете-
ни, и подадените претенции, които не са въз-
становени или отказани.”
3. Създава се § 2:
“§ 2. Навсякъде в закона съкращението “АД”
се заменя с “ЕАД”.
§ 9. Създава се Приложение № 1 към чл. 3а,
ал. 1:
“Приложение № 1
към чл. 3а, ал. 1
ТИПОВА СПОГОДБА ЗА УРЕЖДАНЕ НА
ВЗАИМНИТЕ ЗАДЪЛЖЕНИЯ НА ЕКС-
ПОРТНИТЕ ЗАСТРАХОВАТЕЛИ
1. Задължения на главния застраховател
Главният застраховател, който единствен уп-
равлява риска, включително риска, свързан с под-
изпълнителите, се задължава: